***Tisztelt Pedagógus Kolléga!***

Az egri RÉV Szenvedélybeteg-segítő Szolgálat 22 éve dolgozik Egerben szenvedélybeteg családokért. Ebben az évben szervezetünknek lehetősége nyílt egy rendhagyó, az országban már több helyen is nagy hatékonysággal működő prevenciós folyamat megszervezésére, amely nem a hagyományos módszerekkel, hanem interaktív csoportmunkán keresztül, nagyon látványosan dolgozik a szerhasználat megelőzésén.

Az egri RÉV Szenvedélybeteg-segítő Szolgálat pályázati támogatásból egy hónapon keresztül egy interaktív drogprevenciós kiállítást ajánl az Önök figyelmébe, Köztes Átmenetek néven <https://www.koztesatmenetek.hu/kiallitas> ,melynek részleteit levelünkhöz mellékelt csatolmányokban megismerhetik.

A kiállítás az országban több helyen jelen volt már, és 14 éves kortól látogatható. A kiállítás megtekintését nemcsak gyerekeknek, hanem olyan szakembereknek is kiemelten ajánljuk, akik fiatalokkal foglalkoznak. A tárlat nem hagyományos előadás formájában mutatja be a szereket és a szerhasználatot, hanem fontos tapasztalatokkal is szolgál, hiteles információkhoz juttat szerhasználati kérdésekben.

A kiállítás, mint a további tájékoztató anyagok is tartalmazzák, szervezett csoportokban tekinthető meg 2020. február 12-től március 05-ig. A kiállítás helyszíne: Eger Uránia Mozi (3300 Eger, Széchenyi István út 14.)

A kiállítás első hivatalosan látogatható napját megelőzi egy **0. napi tárlatvezetés 2020. február 10-én**, annak érdekében, hogy pedagógusok, szociális munkások, szociálpedagógusok, hitoktatók, iskola-egészségügyi dolgozók jobban megismerjék maguk is a kiállítást, és ezek az ismeretek segítsék a későbbiekben a további drogprevenciós tárlatra jelentkező gyerekcsoportok szervezését.

Jelen felhívásunkban erre a kifejezetten szakembereknek megajánlott nyitott alkalomra kívánom felhívni figyelmüket. **A kiállítás ezen napján 15 fős, felnőtt szakmai csoportok vehetnek részt előzetes beosztás alapján a „tárlat vezetésen”.** Tisztelettel kérem Önöket, hogy amennyiben élni kívánnak ezzel a lehetőséggel, keressék kollégánkat, **Babcsa Ivettet a 0630716-7471-es** telefonszámon, hogy regisztrálni tudja az Önök szakmai csoportját is erre a napra. A kiállítás kapcsán kérem olvassák el tájékoztató anyagainkat is.

A kiállítás hivatalos megnyitása2020. február 11-én ünnepélyes keretek között történik, melyre szeretettel várunk minden érdeklődök, részletes tájékoztatást itt is kaphatnak az egy hónapig nyitva álló interaktív drogprevenciós kiállításról, azonban ezen a napon tárlatvezetés nem lesz.

2020. február 12-től előzetes regisztrációs jelentkezés alapján a tájékoztatóban részletezett módon várjuk csoportok jelentkezését, melynek kapcsán bízunk benne, hogy az Önök iskolája is kihasználja ezt a nem mindennapi lehetőséget. **A kiállítás pályázati támogatásból valósul meg, minden résztvevő számára ingyenesen látogatható! Sok szeretettel várunk mindenkit!**

Kohári Szilvia

intézmény vezető